jkorsvik/nowiki_second_scrape_merged huggingface dataset:
Lasse Berntzen

Lasse Berntzen (født 16. januar 1960 i Sandefjord) er dosent ved Universitetet i Sørøst-Norge. Han har spesielt arbeidet med innovasjon i offentlig forvaltning, med fokus på IKT-basert innovasjon og bruk av teknologi for demokratisk deltagelse. Han har deltatt i en rekke forskningsprosjekter og forskningsnettverk som eGovMon, eGovMoNet og NET-EUCEN. Fra 2007 til 2009 deltok han som ekspert i utarbeidelsen av Europarådets anbefaling om e-demokrati. I 2009 ble han utnevnt til «IARIA Fellow» av International Academy, Research and Industry Association (IARIA) for sitt faglige engasjement.
Berntzen er også lokalpolitiker, og har representert Høyre i Holmestrand bystyre siden 1999 og i Vestfold fylkesting siden 2011. Han var politisk viseformann i Norges Konservative Studenterforbund (NKSF) 1986–1987 og formann i Den Konservative Studenterforening (DKSF) i 1988.
Han er cand.scient. fra Universitetet i Oslo fra 1995.


== Bibliografi ==
Lasse Berntzen har skrevet flere lærebøker, blant annet:

Utvikling av avanserte Internett-baserte applikasjoner. NKI-forlaget, 2001 (ISBN 8256257113)
Moderne systemutvikling med Microsoft Solutions Framework. NKI Forlaget 2002 (ISBN 8256257555)
Nettverk. Bergen: Fagbokforlaget Vigmostad & Bjørke AS 2003 (ISBN 8276748678)Han har også en rekke internasjonale publikasjoner.  Disse er registrert i forskningspubliseringssystemet Cristin.


== Kilder ==
Oversikt over forskningsprosjekter etc. Arkivert 8. august 2014 hos Wayback Machine.
Europarådets rekommendasjon om e-demokrati


== Eksterne lenker ==

(no) Publikasjoner av Lasse Berntzen i BIBSYS

(no) Publikasjoner av Lasse Berntzen i forskningsdokumentasjonssystemet CRIStin
Ljusterö

Ljusterö er den største øya i Stockholms skjærgård som ikke har broforbindelse med fastlandet. Øya ligger i Österåker kommune, og er den 17. største øya i Sverige.
Øya har fergesamband til Östanå og båtforbindelse til Stockholm sentrum. Øya har i underkant av 1 600 fastboende, men i sommerhalvåret bor det mellom 25 000 og 30 000 på øya.


== Historie ==
Øyas eldste historie og kultur bærer preg av jordbruk, jakt og fiske som næringsveier. Fisket var lenge den viktigste næringsveien, men da skogen senere ble ryddet ti dyrkbar mark ble jordbruket viktigste næringsvei.
Øya var fram til 1800-tallet delt i to: Norra og Södra Ljusterö, men landhevningen skapte etterhvert en sammenhengende øy.

I et skrift fra 1322 omtales øya som Sudhralyustra, i betydningen søndre ljuster. En teori er at navnet kommer fra at øyas to sørlige, spisse odder minner om en lystregaffel.
I 1301 stadfestet kong Birger Magnusson en eiendomsoverdragelse mellom Abjörn Sixtensson og Karl Gregersson (Läma) hvor Södra Ljusterö var en del av denne. Øyen ble igjen nevnt i en ny eiendomshandel i 1322.
Norra Ljusterö ble gitt som len til Per Brahe den eldre på Rydboholms slott, og i 1641 til riksmarskalk Lennart Torstenson. Hans enke bodde senere i perioder på øya.
I 1535 blir det omtalt at det er 28 såkalte skattebønder (frie bønder) på Ljusterö, (18 på Norra Ljusterö og 10 på Södra Ljusterö). I løpet av de neste 40 årene kom det bare ytterligere to til, mens i perioden 1632 og 1719 økte antall gårder til rundt 100.
I 1719 hadde hele Stockholms skjærgård en samlet befolkning på rundt 2 800 personer, hvorav rundt 700 av disse bodde på Ljusterö. Rundt 400 av dem kan identifiseres ved navn, i første rekke i manntallslister. Den dyrkbare marken hadde da økt til rundt 250 hektar, og de største gårdene var ved Bolby, Gärdsvik og ved Mellansjö.
Dragon Storm

Dragon Storm er en stor, lys og kompleks storm på Saturns sørlige halvkule. Stormen ser ut til å være langvarig og i perioder flammer den drametiske røykskyer som siden forsvinner. Stormen fikk navnet i september 2004 på grunn av den uvanlige formen.
Tollef Olsen Lund

Tollef Olsen Lund (født 1808 på Lund i Rakkestad, død 1. oktober 1885 samme sted) var en norsk politiker. Han var stortingsrepresentant for Smaalenenes amt i periodene 1854-56 og 1871-79, samt vararepresentant i 1862-64, da han møtte fast etter at Haagen Ludvig Bergh døde 10. mars 1863. Han var også ordfører i Rakkestad i 1852-55 og 1862-65.
På Stortinget var han de første to årene medlem av decisionskomiteen og fra 1863 gage- og pensionskomiteen. De siste seks årene på Stortinget var han medlem av Lagtinget. Av yrke var han gårdbruker.


== Referanser ==


== Kilder ==
Tallak Lindstøl: Stortinget og statsraadet 1814-1914. 1ste bind, 2den del. Steen'ske Bogtrykkeri, Kristiania 1914 (s. 563, digitalisert av Nasjonalbiblioteket)
Torleiv H. Toftedahl og Carl M. Krosby: Rakkestad herred 1814-1914. E. Sem, Fredrikshald 1914 (s. 122 og 126, digitalisert av Nasjonalbiblioteket)
Biografi hos Norsk samfunnsvitenskapelig datatjeneste (besøkt 13. oktober 2012)


== Eksterne lenker ==
(no) Tollef Olsen Lund hos Norsk senter for forskningsdata
Gerry Peyton

Gerald Joseph Peyton (født 20. mai 1956 i Birmingham i England) er en irsk tidligere fotballspiller og senere trener som spilte målvakt i sin aktive karriere. Han er mest kjent for sine opphold hos klubbene Fulham FC og AFC Bournemouth, men også for en rekke andre klubber. Byrne var en del av Irlands tropp både under EM i fotball 1988 og VM i fotball 1990.


== Klubbkarriere ==
Peyton begynte sin profesjonelle fotballkarriere hos Burnley FC i 1975, hvor han fikk 30 seriekamper fordelt over to sesonger. I desember 1976 ble han solgt til Fulham FC på en overgangssum verdt £35 000 som erstatning for en langtidsskadet Peter Mellor. Hos Fulham etablerte han seg raskt på førstelaget, spilte over 340 seriekamper fordelt på ni sesonger, og fikk sin landslagsdebut for Irland i samme periode. På høsten 1983 ble han lånt ut til Southend United FC, hvor han fikk tildelt ti seriekamper.
I 1986 gikk Peyton på en fri overgang til AFC Bournemouth, som da var under ledelse av Harry Redknapp. Her ble han en av klubbens viktigste førstelagsspillere og spilte over 200 seriekamper over fem sesonger. I 1991 ble han solgt til Everton FC for £80 000, hvor han i realiteten var backup for den walisiske landslagsspilleren Neville Southall. Over de neste to årene ble Peyton lånt ut til klubbene Bolton Wanderers FC, Norwich City FC, Brentford FC og Chelsea FC, hvor han med unntak av Brentford-oppholdet, fikk lite spilletid. 
I 1993/1994-sesongen meldte han overgang til West Ham United FC, hvor han ble tiltenkt rollen som backup for klubbens sisteskanse Ludek Miklosko, men han fikk ingen seriekamper og la deretter opp som aktiv fotballspiller ved sesongslutt.


== Landslagskarriere ==
På grunnlag av sine irske foreldre fikk Peyton sin landslagsdebut for det irske herrelandslaget i 1977 mot Spania. Han ble siden tatt ut i troppen til EM i fotball 1988 av landslagstrener Jack Charlton, men var i realiteten backup for Packie Bonner og fikk ikke spille noen av Irlands tre gruppespillkamper. Han ble deretter tatt ut i troppen til VM i fotball 1990, men fikk heller ikke der spille noen av Irlands gruppespillkamper. Totalt fikk Peyton 33 landskamper for Irland.


== Trenerkarriere ==
Etter at Peyton la opp som fotballspiller ble han målvaktstrener, først for klubbene Jubilo Iwata og Vissel Kobe i Japan, deretter hos den svenske klubben AIK. I Vissel Kobe arbeidet han under engelskmannen Stuart Baxter, og dette samarbeidet ble siden videreført i AIK. Rundt 2000-tallet returnerte han til England, hvor han ble ansatt som målvaktstrener for sin tidligere klubb Fulham. I juli 2003 ble han ansatt hos naborivalen Arsenal FC under Arsène Wenger.


== Referanser ==


== Eksterne lenker ==
(en) Gerry Peyton – FIFA 
(en) Gerry Peyton – Transfermarkt 
(en) Gerry Peyton – Transfermarkt (manager) 
(en) Gerry Peyton – national-football-teams.com 
(en) Gerry Peyton – Soccerbase.com 
(en) Gerry Peyton – FootballDatabase.eu 
(en) Gerry Peyton – EU-Football.info 
(en) Gerry Peyton – FBref 
(en) Footballdatabase.eu – Player, Gerry Peyton
(en) National-football-teams.com – Gerry Peyton – Spillerprofil
Jon-Rolf Næss

Jon-Rolf Næss (født 13. juli 1962) er ordfører i Bykle kommune fra 2011.
Før valget i 2011 var han lærer og rådgiver på Hovden Skigymnas/ Setesdal videregående skole, avdeling Hovden, hvor han underviste i naturfag, geografi, kommunikasjon og service og kroppsøving. Jon-Rolf Næss kommer fra Eydehavn. Han tok sin lærerutdanning på Kristiansand lærerhøgskole, hvor han var ferdig i 1986, og siden 1988 har han arbeidet på Hovden. Han har vært medlem av Bykle kommunestyre i tre perioder og var Arbeiderpartiets ordførerkandidat  i Bykle 2011 og i 2015.


== Referanser ==
Toward the Within

Toward the Within er det britisk-australske bandet Dead Can Dances eneste offisielle konsertalbum. Det består av 15 låter, hvorav kun fire er fra tidligere utgitte album. To av låtene ble senere spilt inn i studio og utgitt på Lisa Gerrards første solo-album «The Mirror Pool».
Albumet ble spilt inn i en takning, og utgitt både på LP, CD og som video. Videoutgaven inkluderer et intervju med Perry og Gerrard, mikset inn mellom opptredenene.


== Medvirkende ==
Brendan Perry (vokal, perkusjon, gitar, fløyte, yangqin
Lisa Gerrard (vokal, yangqin, perkusjon)
Lance Hogan (gitar)
Andrew Claxton (keyboard, perkusjon)
John Bonnar (keyboard, perkusjon)
Rónán Ó Snodaigh (perkusjon)
Robert Perry (perkusjon, fløyte, gitar)


== Sporliste ==
«Rakim» – 6:25
«Persian Love Song» – 2:56
«Desert Song» – 4:20
«Yulunga (Spirit Dance)» – 7:12
«Piece for Solu Flute» – 3:34
«The Wind That Shakes the Barley» – 3:12
«I am Stretched On Your Grave» – 4:38
«I Can See Now» – 2:56
«American Dreaming» – 4:55
«Cantara» – 5:15
«Oman» – 5:49
«The Song of the Sibyl» – 4:31
«Tristan» – 1:48
«Sanvean» – 4:05
«Don't Fade Away» – 6:12


== Eksterne lenker ==
(en) Toward the Within på Discogs 
(en) Toward the Within på MusicBrainz 
(en) Toward the Within på AllMusic
Light It Up (album)

Light It Up er et musikkalbum fra Rev Theory, utgitt 10. juni 2008. Det er deres første album under plateselskapet Interscope Records. Albumet nådde 74.-plass  på Billboard 200 28. juni 2008. Per februar 2012 har albumet solgt 132 000 kopier.


== Sporliste ==
Alle sangene er skrevet av Rev Theory

«Hell Yeah» – 4:07
«Favorite Disease» – 3:41
«Light It Up» – 4:13
«Broken Bones» – 4:26
«Kill the Headlights» – 3:15
«Wanted Man» – 3:41
«Ten Years» – 3:43
«Falling Down» – 4:05
«You're the One» – 4:20
«Far from Over» – 3:59Wal-Mart Edition Bonus Track (Digital Download)

«Light It Up» (akustisk) – 4:14


== Referanser ==


== Eksterne lenker ==
(en) Light It Up på Spotify 
(en) Light It Up på AllMusic
Kriváň

Kriváň er et fjell i den slovakiske delen av Høye Tatra. Med sine 2494 moh. er fjellet et av de høyeste i Karpatene. På grunn av sin karakteristiske form er fjellet blitt et viktig nasjonalt symbol i Slovakia. 
Fjelltoppen er lett tilgjengelig til fots via flere stier og er et populært turmål. Kriváň kan bestiges på 3–4 timer fra Podbanské, Tri studničky eller Štrbské Pleso.
I 2005 ble et bilde av fjellet valgt til baksiden av de laveste verdiene av de slovakiske eurocentmyntene.


== Referanser ==


== Eksterne lenker ==
(en) Kriváň – kategori av bilder, video eller lyd på Commons 
(en) Krivan – galleri av bilder, video eller lyd på Commons
Johannes Einar Christensen Lien

Johannes Einar Christensen Lien (født 26. oktober 1838 på Lien i Rakkestad, død 27. oktober 1917) var en norsk politiker. Han var stortingsrepresentant for Smaalenenes amt i periodene 1880-1888 og 1892-94, og var også ordfører i Rakkestad 1870-98. Han representerte Venstre på Stortinget etter at partiet ble stiftet i 1884.
Han overtok farsgården Lien i 1860. Fra 1896 var han bestyrer av Norges Banks avdeling i Fredrikshald, amtsskattekommissær fra 1893, medlem av tilsynskommisjonen for Smaalensbanen 1883-99 og medlem av amtsutvalget 1896-1912. På Stortinget var han medlem i Lagtinget fra 1883 og riksretten 1883-84. Han var også varaordfører i Rakkestad 1868-69.


== Stortingskomiteer ==
1880-1882 medlem i veikomiteen
1883-1885 medlem i veikomiteen
1886-1888 medlem i valgkomiteen og veikomiteen
1892-1894 medlem i valgkomiteen og budsjettkomiteen


== Referanser ==


== Kilder ==
Tallak Lindstøl: Stortinget og statsraadet 1814-1914. 1ste bind, 2den del. Steen'ske Bogtrykkeri, Kristiania 1914 (s. 545, digitalisert av Nasjonalbiblioteket)
Torleiv H. Toftedahl og Carl M. Krosby: Rakkestad herred 1814-1914. E. Sem, Fredrikshald 1914 (s. 123-124 og 126, digitalisert av Nasjonalbiblioteket)
Vilhelm Haffner: Stortinget og statsrådet 1915-1945 - Bind 1 Biografier. Oslo 1949 (s. 34, digitalisert av Nasjonalbiblioteket)
Biografi hos Norsk samfunnsvitenskapelig datatjeneste (besøkt 13. oktober 2012)


== Eksterne lenker ==
(no) Johannes Einar Christensen Lien hos Norsk senter for forskningsdata
Jenny Tonge

Jennifer Louise «Jenny» Tonge, baronesse Tonge, (født 19. februar 1941 som Jennifer Louise Smith) er en britisk lege, liberal politiker og baronesse, som sitter i Overhuset. Hun ble utnevnt til «life peer» som baronesse Tonge i 2005 som representant for Liberaldemokratene. Hun var medlem av Underhuset som representant for valgkretsen Richmond Park fra 1997 til 2005. Hun var Liberaldemokratenes talskvinne for helse fra 2009 til 2010, og er kjent som tilhenger av fri abort og stamcelleforskning. Hun er også en sterk støttespiller for palestinernes rettigheter og kritiker av Israel.


== Referanser ==


== Eksterne lenker ==
(en) Jenny Tonge hos Hansards parlamentsdebatter 
(en) Jenny Tonge hos The Peerage 
Baroness Tonge, parliament.uk
Leiv Rygg Langerak

Leiv Rygg Langerak (født 19. juli 1967, død 15. september 2022) var en norsk politiker som var ordfører i Bygland kommune. Han representerte Senterpartiet og overtok etter Knut A. Austad.
Han gikk på Hornnes gymnas og Voss folkehøgskole. Etter siviltjeneste i Noregs Bygdeungdomslag i Nordland hadde han flere lærerjobber i Nord-Norge før han tok utdanning innen organisasjon og administrasjon, personaladministrasjon og kommunal økonomi og ledelse. Det meste av dette tok han på Høgskolen i Nordland, men han hadde også eksamen fra Høgskolen i Nord-Trøndelag og Høgskolen i Finnmark. Han var journalist i avisa Setesdølen et år, ellers jobbet han for det meste med kommunal administrasjon, personalarbeid og saksbehandling. Langerak var sønn av tidligere ordfører i Bygland Magnhild Rygg.


== Referanser ==
Radio P5 Telemark

Radio P5 er en lokalradio som sender fra Notodden. Kanalen tilbyr også nettradio. Kanalen kjøpte opp Radio Notodden 5. mars 2012. 
Programlederne som jobber for Radio P5, er Frode Stian Andersen, Jan-Christian Nordahl, Kjell Bekkelund og Thomas Neraasen. Frode Stian Andersen er også daglig leder. 


== Frekvenser ==
FM 99,3: Notodden
FM 88,5: Lifjell


== Eksterne lenker ==
Offisielt nettsted
Kristian Edvart Johannesen Jahren

Kristian Edvart Johannesen Jahren (født 17. januar 1865 på Jahren i Rakkestad, død 12. august 1937 samme sted) var en norsk politiker (H). Han var ordfører i Rakkestad 1908-16, og stortingsrepresentant for Smaalenenes amt 1916-18.
Han overtok farsgården i 1895, og var medeier i sagbruk og teglverk. Jahren var blant annet overformynder i Rakkestad 1916-25, formann i Norske gjensidige Brannkassers Forbund 1918-27 og nestformann i Norske Melkeprodusenters Landsforbund 1918-32. Han var også formann i Smaalenenes Skyttersamlag 1888-1907. På Stortinget var han medlem i protokollkomiteen og komiteen etter grunnlovens § 75, litr. f. og g.
Kristian E. Jahren var bror av Gunder Anton Jahren, som var stortingsrepresentant, landbruksminister og ordfører i Hobøl.


== Referanser ==


== Kilder ==
Vilhelm Haffner: Stortinget og statsrådet 1915-1945 - Bind 1 Biografier. Oslo 1949 (s. 364-365, digitalisert av Nasjonalbiblioteket)
Biografi hos Norsk samfunnsvitenskapelig datatjeneste (besøkt 13. oktober 2012)


== Eksterne lenker ==
(no) Kristian E. Jahren hos Norsk senter for forskningsdata
Turid Opedal

Turid Opedal (født 4. august 1943) er en norsk lokalpolitiker for Arbeiderpartiet som fra 2010 til 2011 var ordfører i Tinn. 
Opedal er oppvokst i Odda, men har bodd i Telemark i voksen alder. Hun har tatt utdannelse innen ledelse og har jobbet i helse- og sosialsektoren og et attføringsbedrift.
Hun kom inn i kommunestyret på slutten 1980-tallet og har også sittet tre perioder i fylkestinget. I perioden 1997–2001 var hun vararepresentant til Stortinget. Hun har engasjert seg i kampen for Rjukan sykehus.
Hun ble ordfører i 2010 etter at Erik Haatvedt avgikk ved døden.


== Referanser ==


== Eksterne lenker ==
(no) Turid Opedal hos Stortinget 
(no) Turid Opedal hos Norsk senter for forskningsdata
Liste over ordførere i Rollag

Dette er en liste over ordførere i Rollag kommune i Buskerud.
Kommunen ble opprettet da formannskapslovene ble innført i 1837. I 1858 ble Nore kommune utskilt fra Rollag. Den gjenværende delen av Rollag hadde da 1869 innbyggere.


== Referanser ==
Wolf Children

Wolf Children (alternativ tittel: The Wolf Children Ame and Yuki, japansk: おおかみこどもの雨と雪 Ōkami Kodomo no Ame to Yuki) er en japansk animasjonsfilm fra 2012. Den er skrevet og regissert av Mamoru Hosoda, og forteller om oppveksten til de to barna Ame (Regn) og Yuki (Snø) som kan forandre seg til ulver.
Filmen hadde verdenspremiere i Paris 25. juni 2012, og hadde ordinær kinopremiere i Japan 21. juli 2012. Den ble sett av 276 326 personer i åpningshelga, og var den nest mest sette filmen på kino. Etter fire uker hadde den spilt inn 1,6 milliarder yen.
Filmen ble vist under Film fra Sør i 2012, hvor den vant både hovedprisen Sølvspeilet og publikumsprisen. Filmen settes opp til ordinær kinodistribusjon 15. november 2013.


== Handling ==
I Tokyo blir en student, Hana, forelsket i en gåtefull mann. Mannen avslører at han kan forvandle seg til en ulv, og de får etter hvert to ulvbarn: Datteren Yuki og sønnen Ame. Like etter blir faren drept i en ulykke når han jakt etter mat til barna deres. Hanas liv som alenemor er vanskelig. Yuki og Ame bytter ofte mellom deres menneskelige og ulveform, og Hana må skjule dem fra resten av verden. Etter at hun får besøk fra sosialarbeidere som er bekymret for barna, flytter de til landsbygda vekk fra nysgjerrige naboer. Hun arbeider hardt for å reparere et falleferdig hus, og samtidig dyrke deres egen mat.
Med hjelp fra en gammel mann som heter Nirasaki, lærer hun å dyrke tilstrekkelig mat, og blir etter hvert venn med noen av lokalbefolkningen. En dag drukner Ame nesten i en elv, etter å ha prøvd å få tak i fisk. Mn Yuki redder ham, og Ame blir mer trygg på sine evner som ulv. Yuki ønsker å gå på skole som vanlige barn. Hana godtar dette, så lenge Yuki holder ulven i seg hemmelig. Yuki får snart venner ved skolen. I mellomtiden er Ame mer interessert i skogen, og får hjelp fra en eldre rev om overlevelse i naturen. I fjerde klasse begynner en ny student i Yukis klasse, Sōhei, som innser at noe er merkelig med henne. Når han forfølger og trakasserer henne, blir Yuki sint og forvandler seg til en ulv. Hun skader ham, og han får et arr på høyre øre. Men Sōhei påstår at en ulv angrep ham, og dekker over for Yuki.


== Referanser ==


== Eksterne lenker ==
(ja) Offisielt nettsted 
(en) Wolf Children – kategori av bilder, video eller lyd på Commons 
(en) Wolf Children på Internet Movie Database 
(no) Wolf Children hos Filmfront 
(fr) Wolf Children på Allociné 
(en) Wolf Children på Rotten Tomatoes 
(en) Wolf Children på Metacritic
Jerome Sinclair

Jerome Terence Sinclair (født 20. september 1996) er en engelsk fotballspiller som fra 30. juni 2021 er klubbløs.Han er den yngste fotballspilleren som noensinne har spilt for Liverpool sitt A-lag. Han debuterte i en ligacupkamp mot West Bromwich Albion i 2012, bare 16 år og seks dager gammel. Han spiller ikke fast på A-laget til Liverpool FC, men spiller for deres U-21 og U-18 lag.


== Referanser ==


== Eksterne lenker ==
(en) Jerome Sinclair – UEFA 
(en) Jerome Sinclair – Transfermarkt 
(en) Jerome Sinclair – Soccerbase.com 
(en) Jerome Sinclair – FootballDatabase.eu 
(en) Jerome Sinclair – Soccerway 
(en) Jerome Sinclair – FBref 
(es) Jerome Sinclair – as.com 
(en) Jerome Sinclair – på LFChistory.net
Sinclairs landslagsprofil hos FA Arkivert 4. september 2014 hos Wayback Machine.
Mamoru Hosoda

Mamoru Hosoda (細田 守, født 19. september 1967 i Nakaniikawa-distriktet i Toyama) er en japansk filmregissør, tegneserieskaper og manusforfatter. Han har skrevet og regissert Summer Wars og Wolf Children. Han har også regissert The Girl Who Leapt Through Time.
Det var egentlig meningen at han skulle regissere Det levende slottet for Studio Ghibli, men forlot prosjektet, noe som førte til at Hayao Miyazaki regisserte den i stedet.


== Filmografi ==
Digimon: The Movie  (2000)
One Piece: Baron Omatsuri and the Secret Island (2005)
The Girl Who Leapt Through Time (2006)
Summer Wars (2009)
Wolf Children (2012)
The Boy And The Beast (2015)


== Referanser ==


== Eksterne lenker ==
(en) Mamoru Hosoda på Internet Movie Database 
(da) Mamoru Hosoda på Filmdatabasen 
(fr) Mamoru Hosoda på Allociné 
(en) Mamoru Hosoda på AllMovie 
(en) Mamoru Hosoda hos Turner Classic Movies 
(en) Mamoru Hosoda hos The Movie Database
Keith Campbell

Keith H.S. Campbell (født 23. mai 1954 i Birmingham, død 5. oktober 2012) var en britisk professor i biologi, mest kjent for å ha vært medlem av den forskningsgruppa som i 1996 ble de første til å klone et pattedyr, sauen Dolly, fra en voksen differensiert pattedyrcelle.Keith Campbell avla en bachelorgrad i mikrobiologi ved University of London i 1978. Han ble etter noen kortere jobber ansatt ved Marie Curie Institute hvor han etterhvert fikk et stipend og avla doktorgraden på en avhandling med navn «Aspects of cell cycle control in Yeast and Xenopus» ved University of Sussex i 1986.
Fra 1991 var han ansatt ved Roslin Institute som bedriver forskning på dyr.
I 1997 offentliggjorte Campbell sammen med kollegaen Ian Wilmut at Dolly, det første pattedyret til å ha blitt klonet av et voksent pattedyr var blitt født i Skottland sommeren før.
Fra 1999 var han professor ved Universitetet i Nottingham. Han døde 5. oktober 2012.


== Referanser ==


== Eksterne lenker ==
BIOGRAPHY: Keith H. S. Campbell, BSc D.Phil University of Nottingham
Margalit Fox: Keith Campbell, Cloner of Sheep, Dies at 58 New York Times, 12. oktober 2012
Britt Egeland Gulbrandsen

Britt Hansine Egeland Gulbrandsen (født 6. april 1961) er politiker som representerer Kristelig Folkeparti. Hun var varaordfører i Spydeberg kommune fra 2007 og overtok som ordfører da den valgte ordføreren, Stein Håland, døde i 2009. Hun var ordfører ut perioden til 2011. Gulbrandsen er valgt inn i Fylkestinget i Østfold, og er medlem i Fylkesutvalget. Hun er vararepresentant nr. 4 til Stortinget fra Østfold for perioden 2013-2017.Som yrke er Gulbrandsen interiørkonsulent i Norske Kontormøbler AS.


== Referanser ==


== Eksterne lenker ==
(no) Britt Egeland Gulbrandsen hos Stortinget 
(no) Britt Egeland Gulbrandsen hos Norsk senter for forskningsdata
Anita Marthinussen

Anita Jonhill Elin Hegstad Marthinussen (født 19. juli 1961) er en norsk lokalpolitiker (H) som var ordfører i Lødingen kommune fra 2011 til 2015. Hun har vært medlem av kommunestyret siden 2007.
Marthinussen er utdannet kontorarbeider og har bakgrunn som lønnskonsulent for en bedrift i Lødingen.


== Referanser ==


== Eksterne lenker ==
Hjemmesiden til Høyres lokallag i Lødingen.
Hjemmesiden til Lødingen kommune: Kommunestyret.
Helagsfjället

Helagsfjället (sørsamisk Maajåelkie) er et fjell i Härjedalen, Sverige.
Fjellet ligger øst for Sylsjøen og vest for Ljungdalen, nær grensen til Jämtland og Trøndelag. Fjellets høyeste topp ligger 1 796 moh. og er dermed den høyeste i Sverige sør for polarsirkelen. Øst for toppen ligger Helagsglaciären, Sveriges sørligste isbre, mens i sørvest ligger toppen Predikstolen (1 682 moh.). Helagsfjället har en markant profil og reiser seg steilt 700 meter over høyfjellsplatået.
Ved foten av fjellet ligger Helags fjällstation som drives av Svenska Turistföreningen. Turisthytten ligger rundt 10 km fra nærmeste vei (Kläppen ved Ljungan).
Helagsfjället er et av de fem fjellene i Skandinavia som har både primærfaktor over 1 000 m og sekundærfaktor over 100 km.


== Se også ==
Liste over fjell i Skandinavia


== Fotnoter ==


== Referanser ==